OpenLLM-France/wikimedia huggingface dataset:
# Andrea Galdu Zan erreka

Andrea Galdu Zan erreka edo Kukuerreka Altsasun dagoen erreka txikia da, Urbasan jaio eta Burundan isurtzen ditu bere urak hau Altzaniarekin elkartu aurretik.
Bere jaiolekua Santa Barbara dermioan dago, Ezkina eta Santabarbarazuloren artean. Bere urak Kaskardin isurtzen ditu.

## Ikus, gainera

* Arakil ibaia

## Kanpo estekak

* Datuak: Q12253509
# Alex Ruoff

Alexander Marc Ruoff (Hamilton, Ohio, 1986ko abuztuaren 29a -) estatubatuar saskibaloi jokalaria da, egun Bilbao Basketen aritzen dena.

## Taldeak

* Belgacom Liège Basket (2009-2010)
* Okapi Aalstar (2010-2011)
* Erie BayHawks (2011- 2012)
* Canton Charge (2013)
* Iowa Energy (2013)
* BG Göttingen (2013-2015)
* Bilbao Basket (2015-)

## Erreferentziak

* ↑ «Baskoniak Alberto Corbacho fitxatu du, eta Bilbo Basketek Alex Ruoff» Berria 2015-06-30.
* Datuak: Q4717724
* Multimedia: Alex Ruoff / Q4717724
# Alex Pentland

Alex Paul "Sandy" Pentland (Ann Arbor, Michigan, Ameriketako Estatu Batuak, 1952a) estatubatuar informatikari, Massachusetts Institute of Technologyko irakasle eta enpresaburua. Informatikaren alorrean egilerik aipatuenetako bat da. MIT Media Lab sortzen lagundu zuen.

## Kanpo estekak

* Datuak: Q4717615
* Multimedia: Alex Pentland / Q4717615
# Alex Rafael

Alex Rafael da Silva Antônio (1988ko urtarrilaren 1a - ) Brasilgo futbolaria da.
Hainbat futbol taldetan jokatu du, esaterako Thespa Kusatsu.

## Kanpo loturak

* (Japonieraz) J.League Data Site
* Datuak: Q686762
* Multimedia: Alex Rafael / Q686762
# Alex Raymond

Alexander Gillespie Raymond (New Rochelle, New York estatua, Ameriketako Estatu Batuak, 1909ko urriaren 2a - Westportetik hurbil, Connecticut, Ameriketako Estatu Batuak, 1956ko irailaren 6a) marrazkigilea izan zen. Komikigile garrantzitsuenetako bat izan zen, eta eragin handia izan du komikigintzan. Flash Gordon komiki pertsonaiaren sortzailea da.

## Lanak

Lan nagusia: Flash Gordon (1934).
Polizia-eleberria (X-P agente sekretoa, 1934; Rip Kirby, 1946), abenturazkoa (Jungle Jim, 1934) eta gisako generoak ere landu zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q919115
* Multimedia: Alex Raymond / Q919115
# Alex Oliveira

Alexsandro Marques de Oliveira, Alex Oliveira (1978ko ekainaren 17a - ) Brasilgo futbolaria da.
Hainbat futbol taldetan jokatu du, esaterako Vasco da Gama eta Ventforet Kofu.

## Kanpo estekak

* (Japonieraz) J.League Data Site
* Datuak: Q3311570
# Alex Pullin

Alex "Chumpy" Pullin (Mansfield, Victoria, 1987ko irailaren 20a - Gold Coast, Queensland, 2020ko uztailaren 8a) australiar snowboardlaria izan zen. Bi urrezko eta brontzezko bat domina irabazi zituen munduko txapelketan snowboard cross modalitatean. 2010eko, 2014ko eta 2018ko Olinpiar Jokoetan parte hartu zuen. Itota hil zen urpeko arrantza egiten ari zela.
* Datuak: Q1974277
* Multimedia: Alex Pullin / Q1974277
# Amiga

Amiga, 1985ean Commodore konpainia merkaturatutako ordenagailu sail bat izan zen. Saila hau garai hartan sekulako arrakasta izandako 16 eta 32 bit eta 256KB, RAM 1 edo gehiagoko memoria zuten ordenagailuen belaunaldikoa zen, belaunaldi honen barnean Atari ST, eta Apple konpainiaren Macintosh eta Apple IIGS ordenagailuak zeuden.
Merkaturatu bezain laster, Amigak informatikazale eta bereziki bideo-jokozaleen artean sekulako izen ona bereganatu zuen, bereziki bere multimedia ezaugarri bikainak eta grafikoen ikusgarritasuna zirela eta, jokoetarako oso egokia zen ordenagailua bilakatu baizuten, atal honetan garaiko PC eta Macintosh ordenagailuak baina aurreratuagoa zegoen.

## Saila

* Amiga 500‎
* Amiga 600‎
* Amiga 1000‎
* Amiga 1200‎
* Amiga 2000‎
* Amiga 3000‎
* Amiga 4000‎
* Amiga 4000T‎
* Amiga CD32‎

## Kanpo estekak

* Datuak: Q100047
* Multimedia: Commodore Amiga / Q100047
# Amiga 500

Amiga 5000, Commodore Amiga 500 edota A500, Commodore International estatubatuar konpainiaren 16/32 biteko ordenagailu pertsonal bat izan zen. 1987-1991 artean merkaturatua izan zen. Amiga 1000 modeloaren ondorengoa izan zen, era berean, 1991an Amiga 500 Plus modeloak ordezkatu zuen. Amiga 2000 modeloarekin batera merkaturatu zen, baina hura maila apalagoko erabiltzaileentzeei zuzendua zegoen artean, Amiga 500 modeloa merkatu profesionala eta erabiltzaile aurreratuei zuzendua zegoen.
Arrakasta itzela izan zuen modeloa da, izan ere, Amiga saileko modelo salduena izan zen, bereziki Europan, ordenagailuentzako bideo-jokoen merkatuan nagusitza izan baitzuen, Sega Mega Drive eta Super Nintendo kontsola ospetsuei lehia eginez.

## Kanpo estekak

* Datuak: Q384656
* Multimedia: Amiga 500 / Q384656
# Amigny-Rouy

Amigny-Rouy Aisne departamenduko Frantziako udalerria da, Frantzia Garaia eskualdean.

## Ikus, gainera

* Aisne departamenduko udalerrien zerrenda

## Kanpo estekak

* Datuak: Q853973
* Multimedia: Amigny-Rouy / Q853973
# Amigdalina

Amigdalina (antzinako grezieraz: ἀμυγδαλή, almendra) konposatu kimiko natural bat da, minbiziarentzako sendabide bezala modu faltsuan sustatua izateagatik ezagutzen dena. Landare askotan dago, baina, batez ere, albarikoke, almendra mingots, sagar, melokotoi eta aranen hazietan.
Amigdalina glukosido zianogeniko gisa sailkatzen da, amigdalinaren molekula bakoitzak nitrilo talde bat baitauka, beta-glukosidasa baten eraginez zianuro anioi toxikoa bezala aska daitekeena. Amigdalina jateak zianuroa askatzea eragingo du giza gorputzean, eta zianuro-intoxikazioa eragin dezake.
1950eko hamarkadaren hasieratik, bai amigdalina, bai Laetrilo izeneko deribatu kimiko bat, minbiziarentzako tratamendu alternatibo bezala sustatu dira, askotan, B17 bitamina izen okerraren pean (amigdalina eta laetriloa ez dira bitamina bat). Ikerketa zientifikoen arabera, klinikoki ez dira eraginkorrak minbizia tratatzeko, eta toxikoak edo hilgarriak izan daitezke ahotik hartzen direnean zianuro-intoxikazioaren ondorioz. Letriloaren sustapena, minbizia tratatzeko, medikuntzako literaturan, kuranderismoaren adibide kanoniko gisa deskribatu izan da, eta "medikuntzaren historiako minbiziaren aurkako engainu maltzurrenaren, sofistikatuenaren eta errentagarriena" bezala.

## Erreferentziak

* ↑ Cigolini, D.; Ricci, G.; Zannoni, M.; Codogni, R.; De Luca, M.; Perfetti, P.; Rocca, G.. (2011-08-19). «Hydroxocobalamin treatment of acute cyanide poisoning from apricot kernels» Emergency Medicine Journal 28 (9): 804–805. doi:10.1136/emj.03.2011.3932rep. ISSN 1472-0205. (Noiz kontsultatua: 2020-09-06).
* ↑ (Ingelesez) Lerner, Irving J.. (1981). «Laetrile: A lesson in cancer quackery» CA: A Cancer Journal for Clinicians 31 (2): 91–95. doi:10.3322/canjclin.31.2.91. ISSN 1542-4863. (Noiz kontsultatua: 2020-09-06).
* 1 2 Milazzo, Stefania; Horneber, Markus; Ernst, Edzard. (2015-04-28). «Laetrile treatment for cancer» Cochrane Database of Systematic Reviews doi:10.1002/14651858.cd005476.pub4. ISSN 1465-1858. PMID 25918920. PMC PMC6513327. (Noiz kontsultatua: 2020-09-06).
* ↑ (Ingelesez) Lerner, Irving J.. (1984). «The whys of cancer quackery» Cancer 53 (S3): 815–819. doi:10.1002/1097-0142(19840201)53:3+3.0.CO;2-U. ISSN 1097-0142. (Noiz kontsultatua: 2020-09-06).
* ↑ Nightingale, S L. (1984). «Laetrile: the regulatory challenge of an unproven remedy.» Public Health Reports 99 (4): 333–338. ISSN 0033-3549. PMID 6431478. PMC 1424606. (Noiz kontsultatua: 2020-09-06).

## Kanpo estekak

* Datuak: Q410215
# Amigdala

Amigdala ehun linfatikozko saretxo batez osatutako organoa da, ahoaren eta sudur-zuloaren atzealdean dagoena. Waldeyer-en eraztun linfoidea osatzen duten organo linfoideen arteko nagusia da. Bi dira, almendraren tamainakoak. Helduek baino handiagoak izaten dituzte haurrek, eta amigdalen eritasunak ere gehiago eta txarragoak izaten dira haurretan. Ahotik eta sudurretik sartzen diren bakterioen kontra babesten dute, eta zeregin oso garrantzitsua burutzen dute immunitate-sisteman. Batzuetan, infekziogune bihurtzen da: amigdalitis izena du amigdalak gaixotzen direnean sortzen den gaitzak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q180569
* Multimedia: Tonsils / Q180569
# Amigdalitis

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Amigdalitis (zintzurmin edo anginak ere deitua) eztarriko amigdalen hantura da. Populazioan oso zabaldutako gaitza da, nahiz eta haurtzaroa den intzidentzia handieneko garaia eta helduarora iristean gutxituz doan.
Amigdaletan linfozito asko pilatzen dira (B linfozitoak). Gogoratu linfozito horiek immunitate-sistemaren funtsezko elementuak direla, antigorputzak sortzen dituztelako.

## Etiologia

Bakterioak eta birusak izan ohi dira amigdalitisaren eragileak. Birusak dira gaitzaren eragile patogeno nagusiak (adenobirusak, errinobirusak, gripearen birusa, Epstein-Barr birusa, influenza birusa...). Bakterioen artean, Streptococcus pyogenes da garrantzitsuena, amigdalitis guztien laurdena sortzen baitu.

## Sintoma klinikoak

Kutsapena gaixoarekin kontaktu zuzena edukitzerakoan gertatzen da (musuak, eztula edo doministikuaren aerosolak inhalatuz...) edo fomiteen bidez.
Sintoma ohikoenak honako hauek dira:
* eztarriko mina, irenstean areagotzen dena
* amigdala gorri eta handituak, sarritan zorne-plakak dituztenak
* sukarra
* lepoko gongoil linfatikoen hantura

## Tratamendua

Diagnostiko zehatza egitea ezinbestekoa da tratamendu egokia ezartzeko, mikrobio eragilearen arabera ezberdina izango baita. Birus batek sortzen badu alferrik da antibiotikoak erabiltzea. Kasu honetan sintomak arintzera zuzendu behar da tratamendua (parazetamola erabiliz, esate baterako).
Streptococcus pyogenes bakterioa mikrobio eragilea bada, aldiz, tratamendu antibiotikoak emaitza onak ematen ditu. Penizilina edo eritromizina dira aukerakoak. Tratamendu antibiotikoa bukatu behar da (8-10 egun), hobekuntza egon arren. Gaizki tratatutako amigdalitis bakteriarrak ondorio larriak ekar ditzake, sukar erreumatikoa, eskarlatina edo glomerulonefritis akutua, adibidez.
Amigdaletako infekzio errepikorrak amigdalen erauzketarekin (kirurgiaren bidez) konpondu ohi dira, amigdalektomia izeneko ebakuntza eginez.

## Ikus, gainera

* Faringitis

## Kanpo estekak

* Datuak: Q186470
* Multimedia: Tonsillitis / Q186470
# Amifontaine

Amifontaine Aisne departamenduko Frantziako udalerria da, Frantzia Garaia eskualdean.

## Ikus, gainera

* Aisne departamenduko udalerrien zerrenda

## Kanpo estekak

* Datuak: Q990689
* Multimedia: Amifontaine / Q990689
# Amiga 1000

A1000 edo Commodore Amiga 1000, Commodore etxeko lehenbiziko ordenagailu pertsonala izan zen. 1985eko udan 1.295$ko salneurrian pantailarik gabe merkaturatua izan zen. Monitore analogikoa RGB 300$-tan erosgai zegoen. Hurrengo modeloak (Commodore Amiga 500 eta Commodore Amiga 2000) merkaturatu aurretik, A1000 ordenagailua soilik 'Amiga' bezala ezaguna zen.
A1000 ordenagailuak aurreko modeloetatik ezberdintzen duen hainbat ezaugarri ditu: Kaxan Amiga "checkmark" logotipoa zuen modelo bakarra izan zen; kaxa pittin bat goratua zegoen, bertan teklatua gorde ahal izateko ("teklatuaren gordelekua"); eta kaxaren barnekaldeak Amigaren diseinatzaileen sinadurak zeramatzan erliebe bat zuen, Jay Miner barne, baita Mitchy bere txakurraren oin-arrastoa ere.
Modelo hobetuagoek zaharkitua utzi arren, A1000aren erabiltzaile askok hau erabiltzen jarraitu zuten, eta sofware-eguneratze ugarien merkatu bat sortuarazi zuen. Prozesagailuaren eguneratze asko A1000an funtzionatzen zuen Motorola 68000 zokaloan txertatzen ziren. Gehigarri bezala, Rejuvinator izeneko produktu sail batek A1000an chipsets berrien erabilera erraztu zuen; eta Australian diseinatutako The Phoenix izeneko ama-plaka batek A3000aren chipset berbera erabili eta SCSIaz gain, A2000 ordenagailuekin bateragarria zen bideo sarrera ahalbideratu zuen.

## Kanpo estekak

* Commodore Amiga 1000 ordenagailuaren ezaugarrien orrialdea. (Ingelesez)
* Amiga etxearen webgunea. (Ingelesez)
* Datuak: Q471089
* Multimedia: Amiga 1000 / Q471089
# Ambricourt

Ambricourt Frantziako udalerria da, Pas-de-Calais departamenduan dagoena, Frantzia Garaia eskualdean. 2013an 114 biztanle zituen.

## Demografia
### Biztanleria

2007an Ambricourt udalerrian erroldatutako biztanleak 114 ziren. Familiak 40 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 12 seme-alabarik gabeko familiak ziren, 12 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 54 etxebizitza zeuden, 45 familiaren etxebizitza nagusia ziren, 8 bigarren erresidentzia ziren eta 1 hutsik zegoen. Etxebizitza guzti hauek 53etxeak ziren. 45 etxebizitza nagusietatik 38 bere jabearen bizilekua ziren, 4 alokairuan okupaturik zeuden eta 2 doan lagata zeuden; 3 etxek hitu gela zituzten, 8 etxek lau zituzten eta 33 etxek bost zituzten. 34 etxek euren parking plaza propioa zuten azpian. 23 etxetan ibilgailu bat zegoen eta 12 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Ambricourt udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 8 |
| 4 | 70-74 | 4 |
| 4 | 65-69 | 0 |
| 4 | 60-64 | 4 |
| 4 | 55-59 | 4 |
| 4 | 50-54 | 4 |
| 0 | 45-49 | 0 |
| 4 | 40-44 | 0 |
| 4 | 35-39 | 4 |
| 0 | 30-34 | 0 |
| 0 | 25-29 | 4 |
| 8 | 20-24 | 0 |
| 4 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 57 ziren, horien artean 47 aktiboak ziren eta 10 inaktiboak ziren. 47 pertsona aktiboetatik 46 lanean zeuden (26 gizon eta 20 emakume) eta 1 langabezian (1 emakume eta 1 emakume). 10 pertsona inaktiboetatik 2 erretiraturik zeuden, 4 ikasten zeuden eta 4 "bestelako inaktibo" gisa sailkaturik zeuden.

### Ekonomia jarduerak

2007an zeuden 5 komertzioetatik, 1 erauzte enpresa zen, 1 eraikuntza enpresa zen, 2 ibilgailuen saltze eta konpontze enpresak ziren eta 1 zerbitzu enpresa zen.
2000. urtean Ambricourt udalerrian 10 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q987392
* Multimedia: Ambricourt / Q987392
# Ambrinoita

Ambrinoita sulfuro motako minerala da.

## Ezaugarriak

Ambrinoita sulfuro mineralaren formula kimikoa hau da: ${\ce {[K,(NH4)]2(As,Sb)6(Sb,As)2S13 * H2O}}$. Sistema triklinikoaren arabera sortzen ditu kristalak.

## Erreferentziak

* 1 2 (Ingelesez) «Ambrinoite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q19772333
* Multimedia: Ambrinoite / Q19772333
# Ambras gaztelua

Ambras gaztelua, alemanez Schloss Ambras Innsbruck, Austriako Innsbruck hiriaren gaineko muino batean dagoen jauregi eta gaztelu bat da.
1563an eraiki zen.
* Datuak: Q700764
* Multimedia: Ambras Castle / Q700764
# Ambridge (Pennsylvania)

Ambridge Pennsylvaniako borough bat da. Beaver konderrian kokatua dago. 2010ean 7.050 biztanle zituen, 3,85 kilometro koadrotan banatuta.

## Ikus, gainera

* Beaver konderria

## Kanpo estekak

* Datuak: Q1130536
* Multimedia: Ambridge, Pennsylvania / Q1130536
# Ambrief

Ambrief Aisne departamenduko Frantziako udalerria da, Frantzia Garaia eskualdean.

## Ikus, gainera

* Aisne departamenduko udalerrien zerrenda

## Kanpo estekak

* Datuak: Q840135
* Multimedia: Ambrief / Q840135
# Alexandra fiordoa

Alexandra fiordoa, Kanadako Nunavut probintzian dagoen fiordo bat da.
# Alexandre-Ferdinand Nguendet

Alexandre-Ferdinand Nguendet Afrika Erdiko Errepublikako politikaria da. Afrika Erdiko Errepublikaren bitarteko lehendakaritza onartu zuen 2014ko urtarrilaren 10ean, Michel Djotodia-k dimisioa aurkeztu ondoren, 2012-2013ko Afrika Erdiko Errepublikako matxinadak gainezkatuta. Hamar egun geroago, Catherine Samba-Panza-k ordezkatu zuen, transizioko parlamentuak egindako bozketan irabazi zuena.
* Datuak: Q15618369
* Multimedia: Alexandre-Ferdinand Nguendet / Q15618369
# Alexandre Balotelli

Alexandre di Estefano Marcena Rodrigues, Alexandre Balotelli (1993ko otsailaren 5a - ) Brasilgo futbolaria da.
Hainbat futbol taldetan jokatu du, esaterako SC Sagamihara.

## Kanpo loturak

* (Japonieraz) J.League Data Site
* Datuak: Q24875203
# Alexandra von Fürstenberg

Alexandra von Fürstenberg (Alexandra Natasha Miller jaioa, lehen Alexandra von Fürstenberg printzesa, 1972ko urriaren 3a) altzarien diseinatzailea eta Diane von Fürstenbergen irudi zuzendaria da, bere amaginarreba ohiaren arropa marka.

## Bizitza goiztiarra

Robert Warren Miller enpresari estatubatuarraren eta Chantal Pesrantes emazte ekuadortarraren alaba gazteena da. Bi ahizpa ditu, Pia Getty eta Marie-Chantal Greziakoa. Hirukotea The Miller Sisters (Miller Ahizpak) izenarekin ezagutzen da .
Alexandra Miller Hong Kong, Paris eta New York artean hazi zen eta moda eta artearen historia ikasi zuen Parsons School of Design-en eta Brown Unibertsitatean.

## Bizitza pertsonala

1995eko urriaren 18an, New Yorkeko Loiolako San Inazio elizan, Alexander von Fürstenberg printzearekin ezkondu zen, Diane von Fürstenberg moda diseinatzailearen eta Egon von Fürstenberg printzearen seme bakarra eta Clara Agnelliren, Giovanni Agnelli Fiat-en sortzailearen arrebaren, hereniloba izan zen.
Bikoteak bi seme-alaba izan zituen, Talita Natasha printzesa (1999ko maiatzaren 7a) eta Tassilo Egon Maximilian printzea (2001eko abuztuaren 26a). 2002an banandu ziren eta handik gutxira dibortziatu ziren.
Bere ilobaren, Konstantino Alexios Greziakoa printzearen. amabitxia da.
2015eko uztailaren 7an Alexandra Dax Miller diseinatzailearekin ezkondu zen.

## Alexandra von Fürstenbergeren zuhaitz genealogikoaren laburpena

Zuhaitz genealogikoa :
Ellis Warren Appleton Miller
Robert Warren Miller
Talita von Fürstenberg
Sophia (Sophie) June Squarebriggs
Alexandra von Fürstenberg
María Clara Pesantes
Tassillo Egon Maximilian Prinz zu Fürstenberg :

## Kanpo estekak

* Datuak: Q4720790
# Alexandre-Théophile Vandermonde

Alexandre-Théophile Vandermonde (1735eko otsailaren 28a - 1796ko urtarrilaren 1a) frantziar musikari, matematikari eta kimikaria izan zen.
Bibolinjolea izan zen harik eta 1770 urtearen inguruan matematika ikertzen ere hasi zenera arte. Topologian, polinomioen teorian, matrizeen teoria (ikus`Vandermonde matrizea) eta konbinatorian (ikus, Vandermonderen identitatea).
# Alexandre-Eugène Bouët

Alexandre-Eugène Bouët (Baiona, 1833ko abenduaren 6a- Paris, 1887ko apirilaren 19a) lapurtar militarra izan zen. Saint-Cyrreko eskolan izan ondoren, Kotxintxinako komandante nagusia izan zen (1883-1885).
# Alexandre-Gabriel Decamps

Alexandre-Gabriel Decamps (Paris, 1803ko martxoaren 3a – ibidem, 1860ko abuztuaren 22a) frantziar margolaria izan zen.
Gaztetan Ekialdera bidaiatu zuen eta bere lanetan ekialdeko bizitzako eszenak erreproduzitu zituen. Jean-Auguste-Dominique Ingres eta Eugène Delacroixekin batera, Frantziako Eskolako kide nabarmenetako bat izan zen. 1855eko Parisko Erakusketa Unibertsalean urrezko domina jaso zuen.
Orientalismoaren sortzailea izan zen. Dramatismoa eta kolore-, argi- eta itzal-kontrasteak dira bere lanen ezaugarri nagusiak. Bibliako eszenak margotu zituen, generokoak, eta eguneroko bizitza frantsesa eta turkiarra. Tximuak margotzea ere gustatzen zitzaion.
Kirolzalea, zaldi batetik erorita hil zen.

## Iruditegia

* Suizida (circa 1836).
* Albaniar duelua (circa 1828)
* Albaniar dantzaria (1835)
* Zinbrioen porrota (circa 1833)
* Jaitunak, 1837
* Turkiako patruila (1831)

## Kanpo estekak

* Datuak: Q458288
* Multimedia: Alexandre-Gabriel Decamps / Q458288
# Alexandre-Olivier Exquemelin

Alexandre Olivier Exquemelin, Esquemeling, Exmelin edo Oexmelin gisa ere ezaguna (Honfleur, 1646-Harfleur, 1717), filibustero, zirujau eta idazle frantses, flandriar edo nederlandarra izan zen. Ezaguna da XVII. mendeko piratei buruzko iturburu garrantzitsuenaren egile gisa, lehen aldiz nederlanderaz argitaratu zena Amsterdamen 1678. urtean De Americaensche Zee-Roovers izenburupean.

## Biografia

1666. urtean Indietako Frantziar Konpainian sartu zen esklaboen salerosketan aritzeko. Piratek hartu zuten barkua eta Exquemelin, preso hartua edo bere borondatez, Tortuga uhartera joan zen. Bertan egon zen hiru urtez baliteke bertan ikasi izana zirujau lanbidea. Ondotik, pirata ezagunekin itsasoratu zen, François l'Olonnais, Bertrand d'Oregon eta, batez ere Henry Morgan ezagunarekin. 1674. urtera arte. Amsterdamera itzuli zen orduan eta zirujau gisa lan egin zuen bertan. Hala ere, 1697an Cartagenari egindako erasoan bere izena agertzen da berriro ere.

## Obra

Esan bezala, imitazio eta fikziozko obra gehien eragin dituen XVII. mendeko obra gisa kontsideratua dago. Lehenbiziko aldiz nederlanderaz publikatua izan zen 1678. urtean. Ondoren, 1679an alemanera itzuli zuten, 1681ean espainierara eta ingelesera 1684an.

## Erreferentziak

* ↑ (Frantsesez) «Alexandre-Olivier Exquemelin (1646-1717) - Auteur - Ressources de la Bibliothèque nationale de France» data.bnf.fr (Noiz kontsultatua: 2018-08-09).

## Kanpo loturak

* Alexandre Exquemelinen obrak Gutenberg proiektuan
* Alexandre Exquemelinen obrak Internet Archive proiektuan
* Liburua gazteleraz EPUB formatuan
* Datuak: Q756968
* Multimedia: Alexandre-Olivier Exquemelin / Q756968
# Ambiegna

Ambiegna, Korsikako hegoaldeko udalerria da, Hego Korsika departamentuan dagoena. 2013ko erroldaren arabera, 69 biztanle ditu.

## Erreferentziak

* ↑ (Frantsesez) «Populations légales 2013 | Insee» www.insee.fr (Noiz kontsultatua: 2016-12-27).

## Kanpo estekak

* Datuak: Q273428
* Multimedia: Ambiegna / Q273428